Ақмола облысы,

Аршалы ауданы

Жібек жолы ауылы

«Бобек» балабақшасы МКҚК

әдіскері

Жұлдызбай Жанерке

Тақырыбы: «Отбасы және

отбасындағы сыйластық»

ашық түрде ұйымдастырылған оқу қызметі

**Білім беру салалары:** Қатынас.

**Бөлімдері:** Көркем әдебиеті.

**Тақырыбы:** «Отбасы және отбасындағы сыйластық»

**Мақсаты:**

а) отбасы мүшелерін дұрыс атауға, сәлемдесіп, қоштасуға, үлкенді сылап, құрметтеуге үйрету;

ә) отбасында үлкенге –құрмет, кішіге –қамқорлық жасауға баулу;

б) Инабаттылыққа, кішіпейілділікке тәрбиелеу.

|  |  |  |
| --- | --- | --- |
| **Оқу іс-әрекеттерінің кезеңдері** | **Педагогтің іс -әрекеті** | **Балалардың іс -әрекеті** |
| **Мотивациялық -қозғаушылық** | ***Шаттық шеңбері:***  Бір шаңырақ астында,  Тату –тәтті тұрамыз.  Бірге ішеміз асты да,  Бірге сайран құрамыз. | Балалар шаттық шеңберін айтады. |
| **Ұйымдастыру-іздестіру** | -Балалар, бір жылда неше мезгіл бар?  -Жыл мезгілдерін атаңдар.  -Қазір жылдың қай мезгілі?  -Күзде қандай өзгерістер болады?  Балалар, маған бүгін бір хат келді. Мен сендерге хатты оқып берейін.  ***Хатты оқу.***  *Сәлеметсіңдер ме, «Қуаныш» тобының балалары! Сендер білесіңдер ме, ғажайып әлем бар. Ол әлемде сыйқырлы ағаш өседі.*  *Сендер ғажайып әлем еліне келіңдер. Біз сендерді асыға күтеміз.*  Ғажайып еліне сыйқырлы кілемге отырып, ұшып бару.  Сыйқырлы елге келіп таза ауамен дем алу.  Сыйқырлы ағаш тапсырмаларын орындау.   1. Тапсырма. «Отбасы мүшелері туралы әңгімеле» (слайд) 2. Отбасы туралы өлең, мақал –мәтел айту. 3. «Отбасындағы сыйластық» тақырыбы бойынша шағын көрініс ойнау.   Сергіту сәті  Тербеледі ағаштар,  Алдымнан жел еседі.  Кіп –кішкентай балалар,  Үлкен болып өседі.   1. Сұрақтарға жауап беру: 2. Ойыншықтармен кім ойнайды? 3. Құртты кім қайнатады? 4. Мектепке кім барады? 5. Шайды кім дайындайды? 6. Үйді кім салады?   Балалар, ғажайып еліндегі сыйқырлы алма ағашының тапсырмаларын орындап, кілемге отырып, балабақшаға ұшып келеді.  Балалар, бар мейірімділік, жылулық жүрегімізде, ендеше қағазға жұлмалау тәсілі арқылы жүрек жапсырайық.  Педагог балаларға жапсыру технологиясын түсіндіреді.  Балалардың өз беттерімен жұмыстары.  Балалар, жұмыстарын тексеру.  Педагог: Балалар, «Мейірімді болыңыздар!» деген жылы сөзімізді айтып, қонақтарға жүректерімізді сыйлайық.  Үйге берілген «Отбасы» тақырыбы бойынша әңгімелеу. | Бір жылда төрт мезгіл бар.  Күз, қыс, көктем, жаз.  Қазір күз мезгілі  Жаңбыр жауады. Күн суытады. Адамдар жылы киінеді.  Жемістер піседі. Көкөністер піседі. Жапырақтар сарғаяды.  Балалар хатты тыңдайды.  Балалар «Балабақша» өлеңін айтып, сыйқырлы елге , кілемге отырып ұшып барады.  Балалар таза ауамен дем алады.  Балалар сурет бойынша әңгіме айтады.  Балалар өлең, мақал айтады.  Балалар тақырып бойынша сахналайды.  Балалар сергіту сәтін айтады.  Балалар  Әже  Аға, әпке  Ана  Әке  Кілемге отырып, өлең оқып балабақшаға ұшып келу.  Балалар жұлмалау тәсілі арқылы жүрек жапсырады.  Балалар қонақтарға жүректерін сыйлайды.  2-3 бала отбасы тақырыбы бойынша газеттерін қорғайды. |
| **Рефлексивті– түзетушілік** | Қорытындылау.  -Балалар, бүгінгі сабақ сендерге ұнады ма?  -Отбасы мүшелерін атайықшы.  Үлкен адамдарды сыйлау, құрметтеу керек екенін естеріңнен шығармаңдар. | Иә.  Ата, әже, әке, ана, бала, аға, ұарындас, іні, әпке т.б. |

**Күтілетін нәтиже:**

**Біледі:** отбасы мүшелерін атай білуі тиіс.

**Игерді:** үлкенге –құрмет, кішіге –қамқор болу керектігін.

**Меңгереді:** сурет бойынша әңгіме айтуды,жаттаған өлең, мақал –мәтелдер мазмұнын түсінеді,